Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 2 Pv 314/15/1102	Bratislava II, 15.6.2015
EEČ : 2-9-130-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: konateľ
v mieste svojho trvalého pobytu, ako aj všade tam, kde sa zdržuje, napriek zákonnej vyživovacej povinnosti prispievať na výživu maloletej dcéry XXXXX XXXXX XXXXX vyplývajúcej mu z ustanovenia § 62 Zákona o rodine, deklarovanej mu i rozsudkom Okresného súdu XXXXX II zo dňa 24.09.2014, sp. zn. XXXXX právoplatným a vykonateľným dňa 21.10.2014 a v časti výroku o výživnom dňa 16.11.2014, ktorým bol zaviazaný prispievať na výživu maloletej XXXXX sumou 200 € mesačne vždy do 15. dňa v mesiaci vopred k rukám matky maloletej od 01.09.2014, si túto svoju zákonnú vyživovaciu povinnosť riadne neplní od mesiaca december 2014, čím mu do mesiaca máj 2015 /vrátane/ vznikol dlh na výživnom voči IXXXXX vo výške 1.200 €, 

lebo zanikla trestnosť činu

Odôvodnenie:
Poverený príslušník XXXXX OR PZ  XXXXX II, uznesením ČVS: ORP-575/VK-B2-15 dňa 17.04.2015 podľa § 199 ods. 1 Trestného poriadku začal trestné stíhanie a súčasne podľa § 206 ods. 1 Tr. por. vzniesol obvinenie XXXXX XXXXX pre prečin zanedbania povinnej výživy podľa § 207 ods.1 Trestného zákona na tom skutkovom základe ako je uvedený vo výrokovej časti tohto uznesenia.
	Podľa § 207 ods. 1 Trestného zákona  kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.
	Podľa § 86 písm. a/ Trestného zákona, trestnosť zanedbania povinnej výživy( §207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.
Zo spisového materiálu je zrejmé, že obvinený XXXXX si svoju vyživovaciu povinnosť splnil a za predmetné obdobie od mesiaca december 2014 do mesiaca máj 2015 dlžné výživné v plnej výške zaplatil.
 Dňa 28.05.2015 sa na XXXXX dostavil XXXXX za účelom oznámenia, že si splnil svoju vyživovaciu povinnosť, o čom svedčia potvrdenia o uskutočnení platieb dňa 17.02.2015 vo výške 150,- € , 17.03.2015 vo výške 50,- €, 23.04.2015 vo výške 50,- € a 26.05.2015 vo výške 1.150,- €.
Uvedené potvrdila oprávnená XXXXX, ktorá bola dňa 01.06.2015 na XXXXX vypočutá v procesnom postavení svedka poškodeného a uviedla, že XXXXX splnil svoju vyživovaciu povinnosť v plnom rozsahu až do mesiaca jún 2015, vkladom na jej účet.
Vzhľadom na vyššie uvedené skutočnosti som preto rozhodla tak, ak je uvedené v enunciáte tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Jana Farkašová
prokurátorka